Hei, denne artikkelen er over ett år gammel og kan inneholde utdatert informasjon

(Dagbladet): Innholdet i et personlig brev forfattet av bin Laden selv er lekket til nyhetsbyrået Associated Press (AP).

Det er i dette brevet bin Ladens plan om et navneskifte på al-Qaida kommer fram.

- Problemet med al-Qaida-navnet er at det savner et religiøst element, noe som kan overbevise muslimer verden over om at de er i krig med USA, skriver bin Laden i brevet.

Religiøs vri I stedet foreslår den nå drepte terrorlederen flere navn:

• Taifat al-Tawhed Wal-Jihad - Gruppa for monoteisme og hellig krig

• Jama'at I'Adat al-Khilafat al-Rashida - Gruppa for gjenoppbygging av kalifatet

Bin Laden var frustrert over at terrornettverkets navn på folkemunne var forkortet fra det opprinnelige al-Qaida al-Jihad.

Ved å utelate ordet jihad kunne vestens retorikere hevde at de ikke var i krig med islam, heter det i brevet.

Strategi Hvem brevet var ment for er ikke kjent.

AP linker bin Ladens frustrasjon over den vestlige ordbruken til president Obamas strategi med å ikke omtale bin Laden som en ekstrem islamist, men heller en terrorist og massemorder - religiøst nøytrale ord.

Et omfattende beslag er gjort i etterkant av Navy Seals-raidet mot bin Ladens tilholdssted i Pakistan, og også dette brevet ble beslaglagt under aksjonen.

Etter lang tids planlegging og trening aksjonerte elitesoldater mot terrorlederen i byen Abbottabad 2. mai. Bin Ladens lik skal være dumpet på havets bunn.

• Les også: Her er Norges spionvurdering av bin Laden